
INTRODUCERE 


Fotografia este metoda prin care se fixează 
imaginea unui obiect prin acţiunea„luminei asu¬ 
pra unor substanţe chimice. 

Nu sunt decât aproape o sută de ani de când 
francezul Nicephor Nlepce a făcut prima foto¬ 
grafie pe o tablă de aramă, unsă cu bitum de 
Iudeea. 

In 1833 Daguerre s a folosit tot de plăci de 
aramă însă argintate şi supuse la băi cu vapori 
de mercur. 

Timp de zece ani ,> daguerrotypia “ a făcut 
furori, cu toate că fotografia obţinută era scumpă 
şi nu se puteâ obţine decât un singur exemplar. 

Cei ce au introdus clişeul (negativul), după 
care se pot copiâ oricât de multe probe pozi¬ 
tive, au fost: Fox Talbot în Anglia şi Niepce de 
Saint-Victor (nepotul lui Nicephor Niepce) în 
Franţa. 

Fotografia aşa cum este în zilele noastre, e 
un minunat mijloc de reproducere a lucrurilor 
şi fiinţelor într'un desemn sincer şi într'un timp 
scurt, putând fi tot odată în mâini pricepute un 
adevărat izvor de artă. 

Cine citeşte această broşurică, va puteâ, având 
la îndemână un oricât de modest aparat foto¬ 
grafic, să-şi facă singur fotografii, ce-i vor pro¬ 
cură mai târziu amintiri plăcute. 


Autorul. 


FOTOGRAFIA 


Camera neagră, obiective 

Luaţi o cutie de carton bine închisă în toate 
părţile; înlocuiţi un perete cu o hârtie albă sub¬ 
ţire, iar în peretele opus faceţi o gaură fină cu 
un ac. îndreptând cutia spre un obiect oare¬ 
care luminat, veţi observă imaginea răsturnată 
a obiectului pe hârtia dela cutie. 



Fig. 1. 


Dacă însă deschiderea D este mai mare şi i 
se fixează şi o lentilă, atunci imaginea formată 
e mai clară şi mai luminoasă. 

înlocuind hârtia cu o placă cu suprafaţa sen¬ 
sibilă, putem iixâ prin mijloace chimice, orice 
imagine proectată de lentilă. 

Lentila este o bucată de sticlă rotundă, cât 
se poate de transparentă, mărginită de două 
suprafeţe, sferice şi are proprietatea că modi- 

fică mersul razelor luminoase can o străbat. 
De calitatea lentilei depinde fineţa amănuntelor 
în fotografia obţinută; deci şi valoarea apara¬ 
tului. 

Lentila la aparatul fotografic se numeşte 
obiectiv; un amator fotografic trebue să-i cu¬ 
noască proprietăţile: 

a) Distanfa focală, este depărtarea între placa 
fotografică (fundul aparatului) şi centrul obiec¬ 
tivului. Se poate determină în mod practic dis¬ 
tanţa focală, dacă ţinem la razele solare cu o 
mână lentila iar cu cealaltă o bucată de carton 
alb şi le mişcăm una către alta, până când ima¬ 
ginea soarelui este perfect clară; măsurând dis¬ 
tanţa dela lentilă la carton cu o linie gradată, 
aflăm distanţa focală. Se cotează de obiceiu în 
mm. La obiectivele dela aparatele bune, distanţa 
locală este scrisă de către fabricant. 

b) A.dâncimoa focarului. In cazul că avem 
mai multe obiecte de fotografiat şi nu-s toate în 
acelaşi plan, un obiectiv bun le va redâ pe toate 
clare (fig. 2); un obiectiv mediocru va da un 
singur plan clar, restul fiind difuz. 

c) Infinit. Toate apafatele fotografice au un 
infinit, adică toate obiectele dela o distanţă 
oarecare apar clare, când obiectivul este aşezat 
la anume distanţă de placa fotografică. Apara¬ 
tele în formă de cutie cari n'au obiectivul mobil, 
sunt fabricate în acest fel. 

d) Diafragme. Toate obiectivele au o adân¬ 
cime oarecare a focarului; această adâncime 
însă variază în raport invers proporţional cu 
deschiderea obiectivului. Pentru acest scop s'au 
construit fel de fel de sisteme de a puteâ face 
mai mare sau mai mică deschiderea obiecti- 

vului, servind pentru timpul de poză; când 
lumina este prea puternică, se închide puţin 



Fig. 2. 

diafragma. Cele mai răspândite diafragme sunt 
cele în formă de iris. (fig. 3), 



Fig. 3 . Diafragmă «iris». 


e) Aberaţie cromatică. Se ştie că dacă un 

mânunchiu dc raze dela soare cade pe o prizmă, 
lumina albă se desface în cele şapte culori com¬ 
ponente. (Vezi Biblioteca „Cunoştinţe folosi¬ 
toare" seria... No...). Experienţa ne arată că 
razele albastre se frâng mai tare ca cele roşii şi 
prin urmare distanţa focală a celor dintâi va fi 
mai lungă ca acelor din urmă. Obiectivele cori¬ 
jate de acest defect se numesc acromatice. Ele 
nu formează împrejurul imaginei proectate mar¬ 
gini colorate. 

f) Aberaţie de sfericitate. De obiceiu obiecti¬ 
vele sunt mai subţiri pe margini şi nu răsfrâng 
razele cari cad. pe margini aşa de mult ca razele 
cari cad pe mijlocul obiectivului; din această 
cauză se formează două focare; imaginea apare 
atunci neclară pe margini. Defectul se poate 
corectă întru câtva. închizând puţin diafragma. 
Un obiectiv corijat de acest defect se numeşte 
aplanetic. 

g) Astigmatism. Când obiectivul primeşte raze 
foarte oblice, cum ar fi cazul când se fotogra¬ 
fiază o clădire înaltă şi prea de aproape, atunci 



fotografia este cu liniile strâmbe. Obiectivele 
corijate de acest defect se numesc anastigmate 
şi sunt cele mai bune, dar şi cele mai scumpe. 

La aparatele cu pretenţie, obiectivele sunt 
formate din mai multe lentile, tocmai pentru a 
putea fi corijate de defectele descrise mai sus. 
Diafragma se aşează de obiceiu între lentile. 

Obturatorul. 

Pentru ca lumina să producă pe o substanţă 
sensibilă modificările cari constituesc imaginea 
fotografică are nevoe să acţioneze un oarecare 
timp. Acest timp se numeşte timp de poză şi e 
în funcţie de sensibilitatea plăcei fotografice cu 
care lucrăm, de anotimp f dacă e vara sau iarna), 



Fig. 5 . Obturator pentru aparate mari. 


de lumina în care se afla ceiace dorim să foto¬ 
grafiem, etc. 

La aparatele simple obturatorul este un ca- 

pac de tablă aşezat în faţa obiectivului şi pre¬ 
văzut cu un mâner de care se poate trage. Un 
schimbător îi face posibilă mânuirea pentru 
poze lungi sau poze foarte scurte (instantanee). 

Obturatorul ideal este acela care se deschide 
şi închide foarte repede, pentru ca acţiunea 
luminei să aibă loc în timpul când obtura¬ 
torul e complect deschis. La aparatele de ate¬ 
lier, obturatorul este un căpăcel care se poate 
luâ în mână. Cel mai utilizat este obturatorul 
format din mai multe lame de tablă, cari se îm¬ 
preună către centru. Sistemul acesta poate fi 
acţionat de amator prin apăsare cu degetul asu¬ 
pra unei sârme (declanşator fig. 6). La apara¬ 
tele mai simple este o manetă ce se mânueşte 
cu uşurinţă. 

Aparatele fotografice. 

Am văzut că obiectivul este destinat să pro- 
ecteze pe o suprafaţă sensibilă o imagine oare¬ 
care. Suprafaţa sensibilă trebue foarte bine pă¬ 
zită de oricari alte raze luminoase în afara 
celor ce in dela obiectiv; pentru acest motiv, o 
deosebită grijă se dă la construcţia cutiei. 

Cutia, sau camera neagră, numită aşâ pentru 
că pereţii în interior sunt negri, se construeşte 
în fel de fel de modele. 

Aparatele fotografice puse Ia punct odată 
pentru totdeauna, sunt confecţionate din cutii 
rigide; celelalte se pot strânge sau lungi după 
cum este nevoe ca obiectivul să se apropie sau 
să se depărteze de placa fotografică. 

Aparatul detectiv, este aparatul de fotografiat 
cel mai simplu în formă de cutie cu dimensiuni 

mici (fig. 6). In faţă are un obiectiv format din 
o lentilă biconvexă, prevăzut cu un obturator 
şi o diafragmă. Ca să ne dăm seama de cât 
spaţiu fotografiem, ne servim de vizor (fig...) 
un dispozitiv format din o mică lentilă, o 

schimbător de clişee 


declanşator 

indicator diatrajmc 

de po'zâ 

Fig. 6. Aparat detectiv. 

oglindă înclinată la 45° şi un geam mat pe cari 
se proectează aceiaşi imagine care ar fi fost 
fotografiată de aparat. 

Plăcile fotografice se pun în nişte casete de 
tablă, cari apoi se introduc în aparatul foto¬ 
grafic. Acolo stau la rând una după alta. îndată 
ce una a fost impresionată prin apăsarea unui 
buton, caseta cade în fundul cutiei şi următoa¬ 
rea îi ia locul. De obiceiu sunt câte şase. Dacă 




aparatul este pentru pelicule, e prevăzut cu un 
mosor pe care se înfăşoară pelicula fotografică. 

Amatorul cu un aşa aparat nu mai are decât 
să-şi fixeze bine timpul de poză. Pentru instan¬ 
tanee, aparatul se poate ţine în mână, pentru 
poze însă e bine să fie pus pe o masă sau un 
suport oarecare ca să nu-1 mişcăm în timpul 
fotografi erei. Sunt anume tripiede în comerţ 
cari se pot adapta la aparatele fotografice. Tri- 
piedele se pot scurtă sau lungi după cum este 
nevoe. 

încărcarea — adică introducerea plăcilor in 
aparat, se face numai la lumina roşie. Ele se 



declanşator 

Fig. 7 . Aparat de mână. 

aşează în casete cu partea mată deasupra şi cu 
grija ca plăcile să nu fie sgâriate sau atinse cu 
degetele. 

Aparatele cu pelicule sunt practice pentru 
amatori, mai ales în călătorii, pentru că se pot 

încărcâ la lumina zilei şi o peliculă cu 12 foto¬ 
grafii ocupă loc cât un mosor cu aţă! 

In general aparatele „detectiv" dau foto¬ 
grafii de dimensiunile 4.5X6 cm. sau 6X9 cm. 

Aparatele de mână (fig. 7) se pot lungi sau 
strânge, fiind întocmai ca o harmonică. Punerea 
la punct se face fie observând imaginea pe gea¬ 
mul mat aela capacul din spatele aparatului şi 
în cazul acesta ne servim de o pânză neagră 
sau o haină pusă peste cap şi aparat ca să facem 
întuneric, sau cu ajutorul scărei gradate ce se 
găseşte pe placa ce susţine partea mobilă a 
aparatului, observând subiectul prin vizor. 

Aceste aparate pentru că se pot strânge, 
ocupă loc puţin şi sunt foarte întrebuinţate. 

Ele pot fi cu plăci sau cu filme. 

Plăcile se aşează în nişte casete de tablă, in¬ 
dependente de aparat, aşa că un amator la voiaj 
poate luă oricâte, fără grija de încărcare, care 
se face numai la lumina roşie. 

Cele cu filme sunt mai practice pentru călă¬ 
torii, în schimb nu vor da rezultate perfecte ca 
cele cu plăci. 

Când cumpărăm un aparat de mână, e bine 
să-l cercetăm dacă nu cumvâ are „burduful" 
spart. Pentru aceasta, deschidem aparatul, scoa¬ 
tem capacul cu geamul mat dela spate, şi ne 
uităm pe acolo, către o lumină puternică; soare, 
lampă electrică, etc. Nu trebue să se zărească 
nici cea mai mică rază de lumină. 

Timpul de poză. 

Una din condiţiile principale pentru reuşita 
unei fotografii, este timpul de poză, adică tim¬ 
pul cât se ţine obiectivul deschis atunci când se 



fotografiază. Intr'un anume loc unde amatoru 
fotografiază de obiceiu, va putea după puţin; 
experienţă, să determine durata necesară» lu¬ 
crând mereu cu acelaşi fel de plăci fotografice. 

E foarte greu de a determină precis timpul 
de poză. 

Ca dovadă e reclama caselor de industrie fo 
tografică pentru ,,fotometrele" lor ; aparat', 
pentru determinarea timpului de poză. Totuş 
instrumentele acestea cari sunt foarte bine stu 
diate, nu pot fi reazăm pentru amator. Factori 
cari influenţează asupra timpului de poză, suni 
atât de numeroşi încât orice instrument, oricâ' 
de complex ar fi, n'ar putea redâ toate cazurile 
ce se pot ivi. 

Excelentul timp de poză se capătă din iniţia¬ 
tiva operatorului. Acel care nu numai fotogra¬ 
fiază, dar continuă toate operaţiile fotografic» 
până la sfârşit, va şti întotdeauna să-şi fixeze 
şi durata expunerei. E vorba de instinctul care 
se capătă şi se întăreşte prin multă experienţă, 
şi care bate toate Hfotometrele". 

Factorii principali cari condiţionează poza 
sunt: 

1) Intensitatea luminei; 

2) Sensibilitatea plăcilor fotografice; 

3) Deschiderea obiectivului (diafragma); 

4) Luminositatea subiectului. 

Timpul de posă este invers proporţional inten- 
sităţei luminei şi tot invers proporţional sensi- 
bililăţei plăcilor fotografice. Pentru orientare 
amatorul va lucra la început cu un anume fel 
de plăci; cunoscându-i bine gradul de sensibi¬ 
litate îi va veni foarte uşor să lucreze cu alt» 
plăci, având cu ce face comparaţie. Fabricanţii 

arată întotdeauna gradul de sensibilitate al plă¬ 
cilor. 

Cu toate că nu există un sistem internaţional 
de exprimarea sensibilităţei plăcilor, totuşi com¬ 
paraţia se poate face. La început se vor între¬ 
buinţa plăci de sensibilitate mijlocie. (Vezi 
tabloul dela pag...), rămânând ca plăcile ultra¬ 
rapide să fie întrebuinţate numai pentru instan¬ 
tanee în care subiectul are vitesă mare (curse, 
alergări). 

Diafragma nu trebuie întrebuinţată ca un 
reglaj de luminozitate a imaginei, ci pentru 
claritatea tuturor planurilor subiectului. 

Cu cât vom aveâ o diafragmă mai mică, cu 
atât vom aveâ o fotografie mai clară, timpul 
de expunere va fi însă mai mare. 

De obiceiu se fac fotografii de interioare 
(musee, laboratoare, etc.), fără persoane, cu 
diafragmă minimă (cât un punct) şi cu timp de 
posă până la 5 minute. Fotografiile aşa obţinute 
sunt o adevărată minune de fineţe în amănunte. 

Dau mai jos câteva indicaţiuni asupra tim¬ 
pului de poză, socotind a lucră cu plăci bune şi 
destul de sensibile. Cifrele cari indică secun¬ 
dele sunt aproximative; amatorul şi le va sta¬ 
bili după câteva încercări: 

1. secundă pentru un portret sau grup în 
plin aer, la umbră, vara. 

2. 3 secunde pentru un grup în casă pe la 
16—17 ore ziua, vara. 

3. 1—3 secunde pentru un peisaj pe la 10 
dimineaţa pe timp frumos, toamna. 

In timpul verei diafragma trebue micşorată. 

Pentru subiectele în mişcare se mai ţine 
seamă şi de faptul că ele se apropie sau se de- 

părtează de aparat. In tabelul de mai jos sunt 
câteva date caracteristice: 


FELUL SUBIECTULUI 

Distanţa 

dela 

aparat 

Timp de 
poză în 
secunde 

Scene de stradă . . . 

6 m. 

1,150 

Vite la păscut .... 

20 m. 

1/75 

Cal la trap ...... 

.10 m. 

1/400 

Biciclist cu viteză . . 

10 m. 

1/500 

Cal la galop . . . • ţ 
Sau tren în viteză . . J 

15 m. 

1/600 

Avion sburând . . . • 

50 m. 

1/1000 


Fotografii căpătate prin expunere de fracţiuni 
de secundă se numeşte instantaneu; când trece 
peste o secundă este poză. 

Pentru instantanee se întrebuinţează plăci 
speciale mult mai sensibile ca cele pentru poze. 

Nu se vor face nici odată intstantanee în ca¬ 
meră pe timp întunecos. 

Când fotografiem în soare vom aveâ grija ca 
razele solare să nu cadă direct în obiectiv, de 
aceia vom fotografiâ având soarele în dreapta 
sau în stânga, nu însă chiar în spate, pentru că 
ar e.şi fotografia fără viaţă din cauza lipsei um¬ 
brelor. Un peisaj care ne place din cauza colo¬ 
ritului nu va fi tocmai reuşit dacă nu va avea 
forme frumoase cari sunt redate mai întâi în 
fotografie. 

Persoanele pot figura ca umplutură la un ta¬ 
blou de grădină sau vederi generale, însă cu 
condiţia să nu fie înţepeniţi uitându-se la apa¬ 
rat, ci prinşi într'o poziţie oarecare la întâm- 
nlare. Âşa efectul va fi mai natural. Dacă însă 
e vorba să facem un portret cu mai multe per¬ 
soane. atunci fotografia se va face la umbră cu 
:n fond uniform. Un zid neted este cel mai in¬ 
dicat. Fondul nu trebue pus la punct; deci 
'rupul va fi ceva mai depărtat de perete. Orân¬ 
duirea grupului rămâne la gustul fiecăruia, totuşi 
este foarte bine să ne păzim de simetrie; de 
aceia nu toţi se vor uita la aparat, ci în diferite 
părţi. Cu oarecare pricepere se pot face foto¬ 
grafii de bun gust. 

Când facem portretul unei singure persoane 
-om alege un fond uniform. Dacă fotografierea 
e face în casă, lumina deîa fereastră trebue 
■ă cadă oblic pe capul persoanei de fotografiat. 

■ ar partea umbrită se luminează cu reflexul 
iuminei dat de o pânză sau o hârtie albă aşezată 
Ja o mică distanţă. 

La punct se pun ochii. Persoana va avea o 
atitudine cât se poate mai naturală. Cu apara¬ 
tele fixe, nu se vor scoate portrete prea de 
aproape; ca. limită ar fi 2,5 m. de aparat. 

Când vrem să fotografiem o clădire aparatul 
va fi menţinut drept; dacă se ridică cu obiectivul 
: n sus, marginelc clădirei apar strâmbe cu ten¬ 
dinţa de împreunare. 

Instantaneele sunt fotografiile cu scene de 
stradă, grupuri de copii, tipuri din popor, foto¬ 
grafii de sport, animale la păscut, etc. Ele sunt 
:u atât mai reuşite cu cât aparatul fotografic 
ore un obiectiv mai bun şi cu cât instantaneul a 
fost mai scurt. 

E recomandabil ca instantaneele să fie lucrate 
cu băi mai puternice şi să se întrebuinţeze plă¬ 
cile cele mai sensibile. 

Plăcile cari se găsesc în comerţ diferă unele 
de altele.. 

In tabloul următor se vede sensibilitatea fie¬ 
căreia : 


PRitlClPftLELE mm DE M\ FOTOGRAFICE 

Coeficienl de 
Sensibilitate 

Lumiere autochrom (puţin sensibile) 

180 

Lumiere etichetă roşie. 

32 

Lumiere etichetă galbenă . . . 

10 

As de Trefle albastru. 

8 

As de Trefle panchromatic . 

6 

Ilford Empress 

5 

As de Trefle roz . .. 

4 

j Lumiere eticheta albastră . . . 

3 

Pelicula Kodak. 

1,5 

Lumiere Sigma (S). ... 

0,75 

Lumiere eticheta violetă 

(cele mai sensibile) . - . 

0,35 


In caz că vrem să facem o fotografie noaptea 
sau într'un interior lipsit de lumina necesară 
fotograflerei, atunci vom întrebuinţa magneziul. 

Potrivim aparatul pentru ceiace voim să foto¬ 
grafiem ajutându-ne de o lampă. Punem apoi 

Absolut necesară este o masă, precum şi 
vre-o 2—3 cuvete ceva mai mari ca plăcile cu 
cari lucrăm. La nevoe se pot întrebuinţa şi far¬ 
furii. Ne vom mai îngriji şi de câteva sticle cu¬ 
rate de '/s litru şi de o pâlnie. 

Înarmaţi cu aceste obiecte, putem începe de¬ 
veloparea clişeelor. 


Proba negativă (clişeul). 

Developarea şi fixarea. Cu toate că placa 
fotografică a fost expusă, nu se vede pe dânsa 
nici o urmă şi nu apare decât dacă este pusă 
într’o soluţie care se numeşte revelator (des- 
voltător). 

Operaţiunea aceasta (desvoltare sau develo¬ 
pare) se face în camera obscură la lumina 
roşie. 

Revelatorul se găseşte în comerţ fie în soluţie 
fie solid, care apoi se disolvă în apă, după pres- 
cripţiunile date de fabricant. Amatorul şi-l 
poate face singur din: 


Apă . . 250 cmc 

Sulfit de sodiu crist 20 gr. 

Carbonat de sodiu... 40 gr. 

Hidrochinon .. 3 gr. 


Substanţele se pun rând pe rând după ce se 
dizolvă complect fiecare. La urmă se pune hi- 
drochinonul. Dacă se toarnă toate deodată în 
apă, se formează un precipitat, care se disolvă 
cu greu. Revelatorul aşa preparat se păstrează 
într o sticlă bine închisă, ţinută la întuneric. O 

magneziul — praful sau panglica — pe o bucată 
de tablă cevâ mai sus ca înălţimea aparatului 
şi puţin mai înapoi; deschidem obturatorul şi 
dăm foc magneziului. 

Atât timp cât magneziul arde, nu trebue să 
mişte nimeni din cei ce sunt în faţa obiectivului. 

După aceasta închidem obturatorul şi deve¬ 
lopăm placa prin metodele cunoscute, după cum 
vorn vedea mai departe. 

La pachetele cu magneziu din comerţ, se gă¬ 
sesc întotdeauna instrucţiuni pentru întrebuin¬ 
ţare. . i Ji'j 


Camera obscură. 

(Laboratorul fotograficJ 

Pentru operaţiunile fotografice de laborator 
dacă nu avem la îndemână o cameră unde pu¬ 
tem face întuneric, atunci vom lucră numai 
noaptea, având grija să astupăm bine geamurile 
pentru ca să nu străbată vre-o rază de lumină 
din afară. Este bine ca amatorul să-şi improvi¬ 
zeze dacă se poate o odăiţă sau o cămară unde 
să poată face întuneric perfect şi ziua. 

Intr'un perete din afară va fi o mică fereastră 
(cam 10X10 cm.) prevăzută cu un geam roşu- 
rubiniu. II va găsi cu uşurinţă la gară dela gea¬ 
murile stricate ale felinarelor de semnalizare, 
sau în lipsă, hârtie roşie parafinată dela unele 
pachete cu produse fotografice. Prin acest geam 
va străbate fie lumina din afară, fie lumina unei 
lămpi. In cazul fericit că avem lumină electrică, 
atunci vom pune în cameră un bec roşu, sau 
unul obişnuit înfăşurat cu hârtie roşie para¬ 
finată. 

etichetă va indica conţinutul şi data preparărei. 

In altă sticlă preparăm fixajul (fixatorul), 
care se face din: 

Apă.îiOO cmc 

Hiposulfit de sodiu . . 75 gr. 

Acesstă bae are rolul de îixator al imaginei 
apărută pe placa fofografică cu ajutorul reve¬ 
latorului. Numai după ce placa a fost trecută 
prin fixa tor, poate fi scoasă la lumina zilei. 

Pregătim pe masa din camera obscură trei 
cuvete în ordinea arătată în figură: 

Lumina roşie 


Fixaj | 


Fig. 8. 

Cercetăm bine dacă nu cumva străbate vre-o 
rază de lumină pe undevâ; după câteva minute, 
când ochiul s’a deprins cu întunericul din ca¬ 
meră şi cu lumina roşie, scoatem placa din 
casetă şi o introducem în revelator ţinând-o 
numai de margini cu grija să fie acoperită de 
revelator dintr'odată. Altfel placa va eşi cu 
pete din cauză că a fost mai mult acţionată de 
revelator într’o parte ca în alta. 

E bine ca cuveta să fie legănată mereu, pentru 
acelaşi motiv. 

Din timp în timp o cercetăm şi vom vedea cum 


Revelator j 

încet-încet apare un desemn negru ce se întă¬ 
reşte până când toată placa se umple cu amă¬ 
nunte. O vom scoate din revelator numai atunci 
când va începe să se înegrească şi pe partea 



sticloasă. 0 clătim în cuveta cu apă şi o punem 
în fixaj. Aici o lăsăm să stea mai mult, până 
când toată partea acea lăptoasă dispare, placa 
rămânând complect transparentă, aşa că putem 



Fig. 10. Negativ şi fotografie. 

vedea imaginea prin transparenţă. Clişeul poate 
fi scos după această operaţiune, la lumina zilei, 

atârnă o greutate aşa că pelicula stă atârnată 
vertical. 

In timpul operaţiunei de developare trebue 
observat că nici o picătură de fixaj să nu cadă 
în revelator, căci îl strică cu desăvârşire. 

După developare turnăm cu grijă soluţiile în 
sticlele lor respective, căci ne vor mai folosi 
încă multă vreme. 

Întărirea clişeelor. Când un clişeu este prea 
slab, fie că a fost puţin expus, fie că a fost ţinut 
prea puţin în revelator, se poate întări în urmă¬ 
toarea soluţie : 


Apă. 100 cmc 

Sublinat corosiv (otravă!) . 5 gr. • 

Bromură de potasiiu ... 3 gr. 


In soluţia aceasta se ţine până când se face 
lăptos peste tot. Apoi se spală foarte bine cu 
apă şi se introduce în: 

Apă ....... 100 cmc. 

Amoniac . . . . • 6 cmc. 

Aici clişeul se ţine până când se înegreşte 
complect; apoi se spală foarte bine cu apă. De- 
semnul clişeului este acum mult mai pronunţat. 

Să nu se creadă însă că prin întărire clişeul 
capătă amănunte; numai ceiace dejâ există, se 
pronunţă în tonuri mai închise. 

Se întâmplă însă ca un clişeu să fie supra¬ 
expus, sau prea mult ţinut în revelator; atunci 
îl vom slăbi. 

Slăbirea clişeelor, este o operaţie mai deli¬ 
cată, căci se poate adesea întâmplă distrugerea 
totală a clişeului. 

Ceiace în natură era alb. aici este negru şi in¬ 
vers, pentru că lumina atacă substanţa sensi¬ 
bilă de pe placa fotografică (gelatino-bromură 
de Argint), iar revelatorul (hidrochinonul) îne- 
greşte numai bromura de argint care a suferit 
impreslunea luminei. Fixajul (hiposulfitul de 
sodiu) dizolvă în urmă şi bromura de argint 
neatacată de revelator. Proba aceasta se nu¬ 
meşte negativă sau clişeu. 

După fixare, clişeul trebue spălat foarte bine 
cel puţin un sfert de oră în apă curgătoare; alt¬ 
fel cu timpul se pătează şi se strică. 

Pentru uscare, se reazămă undeva într'un loc 
uscat şi ferit de praf. Să nu se pue lângă sobă 
sau direct în razele soarelui — vara — căci se 
topeşte gelatina. 

Când avem o peliculă de developat, operaţiu¬ 
nea se face la fel ca plăcile, cu grija ca în 
camera obscură sâ-i scoatem banda de hârtie 
roşie care o înfăşoară. I se apucă capetele cu 



Fig. 11. Developarea 
peliculei. 


amândouă mâinele (fig. 11) şi se plimbă mereu 
prin revelator. 

Pentru uscare se prinde la un capăt de o 
lampă sau de altcevâ, iar la celălalt capăt se 


\ 

O bună reţetă este: 

Apă ....... .50 cmc 

Soluţie concentrată 

de sulfat de cerium .... 50 cmc. 

La lumina zilei se introduee clişeul în cuveta 
care conţine acest amestec şi se urmăreşte ac¬ 
ţiunea băei până la tonul dorit, când se scoate 
şi se spală o jumătate de oră în apă curgă¬ 
toare. i, 


Alta revelatoare. 

Revelatorul cu hidrochinon are avantajul că 
se păstrează foarte bine timp îndelungat, însă 
clişeele obţinute cu el au fineţa aceia care se 
capătă cu diamidoîenolul, care e şi mult mai 
eftin. Operaţiunile sunt aceleaşi, revelatorul 
fiind făcut din: 

Apă . . . 100 cmc. 

Sulfit de sodiu anhydru . . 3 gr. 

Diamidofenol .... 0,4 gr. 

Dacă lucrează prea repede i se adaogă câteva 
picături din o soluţie concentrată de bromură 
de potasiu. 

Când se lucrează cu diamidofenol, care e 
foarte recomandat pentru fotografii artistice, se 
vor păzi unghiile, căci se îngălbenesc. Ca să se 

cântărească diamidofenolul, se vor pune 2 grame 
pe c carte de vizită şi se va împărţi în 5 părţi 
egale. O parte este 0,4 gr. 

Pentru instantaneele rapide e foarte reco¬ 
mandabil următorul revelator: 


Apă. 300 cmc. 

Genol. 1 gr. 

Sulfit de sodiu anhidru .... 12 gr. 

Hidrochinon. 2 gr. 


Soluţie de bromură de potasiu 3 cmc. 

Fixarea clişeelor se face apoi în modul obiş' 
nuit. 


Proba pozitivă. 

(Fotografia) 

Clişeul fiind bine uscat se pune într'o presă 
de mărimea plăcei. Luăm o foaie de hârtie de 
copiat de zi (se găsesc în comerţ fel de fel de 
mărci şi dimensiuni) şi o punem peste clişeu aşa 
fel că partea mai lustruită a hârtiei să fie peste 
partea mată a clişeului. închidem presa şi o 
aşezăm la lumină afară, fie la soare, fie la 
umbră. Restul de hârtie îl păstrăm bine împa¬ 
chetat. 

Hârtia de copiat de zi, nu este aşa de sensi¬ 
bilă faţă de lumină ca plăcile fotografice, aşa 
că se poate manipulâ la lumina zilei. 

Din timp în timp cercetăm presa, deschizând 
numai unul din capace şi ne uităm la copie. 
Când fotografia are un ton mult mai închis ca 
cel obişnuit, o scoatem din presă şi—tot la lu- 

mina zilei — o punem într’o cuvetă în care am 
turnat o soluţie de virofixaj, fie cumpărat din 
comerţ, fie preparat din: 


Apă. 250 cmc. 

Hiposulîit de sodiu .... 65 gr. 

Acetat de Calciu.10 gr. 


După câteva minute, hârtia capătă un ton 
plăcut. O scoatem şi o spălăm bine cu apă cam 
un sfert de ceas. Pentru uscat să fie pusă pe 
un jurnal. Să nu ne grăbim nici odată punând 
hârtie sugativă peste fotografie, căci îi desli- 
peşte gelatina de pe faţă. 

Dacă dorim să o lipim pe un carton, se va 
face clei din făină de grâu cu apă; în nici un caz 
să nu se întrebuinţeze gumă arabică, căci o 
pătează şi o strică. 

Hârtia de noapte, este de aceiaşi sensibilitate 
ca şi plăcile fotografice. Manipularea ei se face 
numai în camera obscură. Pentru un amator 
începător nu este recomandabil să lucreze de 
cât cu hârtie de zi. 

CoDierea se face tot în presă. După ce — la 
lumina roşie — aşezăm hârtia sub clişeu, după 
aceleaşi norme ca la hârtia de zi, expunem 
presa la un bec electric, sau la lumina zilei timp 
de 1—5 secunde (după clişeu şi hârtie!). Apoi 
o introducem în revelator, acelaşi revelator de 
la clişee. Când imaginea a apărut destul de pu¬ 
ternic, o spălăm cu apă şi o introducem în fixaj. 
După vre-o cinci minute, o punem în apa de 
spălare. Hârtia de noapte dă tonuri negre, pe 
când cea de zi dă tonuri roşiatice (sepia). O 
hârtie eftină şi la îndemâna oricui este hârtia 

albastră de planuri (hârtia cu ferro-prusiat). 
După ce se copiază la fel ca hârtia de zi, se 
spală numai în apă şi este gata. 

Vignete. Când dorim ca nu toată hârtia să fie 
copiată, ci numai o parte din clişeu, atunci tăem 
din hârtie neagră forma care o dorim şi o pu¬ 
nem între clişeu şi hârtia de copiat. 

Vignetele cu umbra pierdută, sunt făcute din- 
tr’un carton tăiat în interior cât dorim, iar 
mărginile crestate şi ridicate în sus (fig. 12). 



A B 

Fig. 12. Vignetă degradatoare A de carton, 

B de celuloid. 

Vigneta aceasta se pune între presă şi clişeu. 
Are numirea de vignetă degradatoare şi se în¬ 
trebuinţează mai mult la busturi şi portrete. 


Păstrarea clişeelor. 

Cel mai bun mijloc de păstrare al clişeelor 
este acela de a le pune în plicuri transparente 
(se găsesc în comerţ) şi a le aşeza în cutia 
originală. 

Când cutia este plină (6 sau 12 bucăţi), va fi 

aşezată în bibliotecă sau dulap ca orice carte 
în picioare. Nu se aşează unele peste altele, 
căci se poate întâmplă ca din cauza greutăţei 
să crape clişeele de dedesubt. 

Amatorul îşi poate notă aranjamentul lor 
după bunul plac, aşa că atunci când va aveâ de 
căutat o placă veche, s o poată găsi cu destulă 
uşurinţă. 


Cauze de insucces pentru clişee. 

1) Nu apare nimic ia developare. 

Placa na fost fotografiată sau baia întâia nu 
conţine revelator. 

a 2} Clişeul este negru peste tot (voalat). 

Dacă placa este neagră peste tot, sau a fost 
scoasă la lumină înainte de a fi fotografiată, sau 
lumina din camera obscură nu este bună. 

Să se cerceteze şi revelatorul. 

Dacă placa are pete negre, iar prin rest se 
observă imaginea, atunci aparatul fotografic e 
spart prin unele locuri şi primeşte raze de lu¬ 
mină sau s'a fotografiat contra unui reflex de 
lumină. 

3) Valuri colorate. Dacă e gălbui peste tot, 
e revelatorul prea vechui Acelaşi lucru se poate 
întâmplă cu un fixator prea vechiu. Când se 
vede roz prin transparenţă şi galben prin re¬ 
flexie. atunci revelatorul a fost amestecat cu 
hiposulfit, chiar poate cu degetele operato¬ 
rului. 

Se poate remedia introducând clişeul întro 
bae de permanganat de potasiu 1 gr, la 1 litru 
de apă, până la dipariţia culoarei, apoi se 
pune în 



apă ...... • 200 cm. 

Bisulfat de sodiu ..... 10 gr. 

până când devine clar. In urmă se spală în apă 
curgătoare. 

4) Inegalitate de tărie. Clişeul a stat în re¬ 
velator fără să fie legănat din timp în timp, sau 
a fost pus în cuvetă cu faţa în jos, lipit de fund. 

5) Puncte albe circulare pe clişeu. Sunt bule 
de aer cari rămân aderente la gelatina de pe 
placă şi împiedică acţiunea băilor. Trebue le¬ 
gănată cuveta în timpul desvoltărei. 

6) Gelatina se desface de pe sticlă. Baia are 
temperatură prea ridicată sau prea multă sub¬ 
stanţă caustică în revelator. (Mai rar: proastă 
fabricaţie de plăci). 

7) Pete pe clişeu. Urme de degete rămân când 
se umblă cu degetele pe gelatină. Dacă urmele 
sunt grase, se pune clişeul puţin în benzină; 
dacă simt galbene sunt de hiposulfit. 

8) Depozit alb pe clişeu, provine din o prea 
lungă spălare cu apă calcaroasă. Se poate re¬ 
media, făcându-i o bae foarte slabă de acid 
clorhidric (3 la mie). 

„ 19. Olanda de Ap. U. Culea. 

„ 10. Viaţa 111 adâncul mărilor de C. Motaş. 

,, 1-12. »A. Şaguua de I. Liipas. 

„ 13. Către Everest de /. Simionescu. 

„ 14. Komânii de peste Nistru de V. Harta. 

„ 15. Ardealul de 1 . Simionescu. 

„ 16. Lituania de G. Năstase. 

,, 17. Câmpia Transilvaniei de Ion Popu-Câmpeanu. 

„ 18. Moldova de J. Simionescu. 

„ ig. Românii din Ungaria de l. Georgescu. 

„ 20. Jnd. Tnrda-Arieş de 1 . Mureşeanu. 

„ 21. Ţara Haţegului de Gavril Todica. 

„ 21. Mp. C. Hareţ de 1. Simionescu. 

„ 23. Danemarca de Magaa D. Ntcoiaescu. 

„ 24. N. Milescu în China de ./. Simionescu. 

„ 25. Cetăţile Moldoveneşti de pe Nistru de Ap. C. CuR'X. 
„ 2b. Românii din Bulgaria de Em. li ucu ţa. 

„ 27. Valea Jiului din Ardeal de l J . Hossu Longin. 

„ 28. Ţara Bârsei, de G. Orghidan 
„ 29. Vechiul ţinut al Sucevei dc V. durea 

Seria D. „Ştiinţă aplicată". 

No. 1. Fabricarea săpunului de A. Schorr. 

,, 2 Motorul Diesel ce tng. Casetti. 

„ 3. Industria partnmului de S. Sevenn. 

„ 4-5. Aerul lichid de Jtie Matei. 

„ 6. industria azotului de L. Ca/on. 

, 7-9. Locomotiva de tng. Casetli. 

„ 10. Aeroplanul de Dr. V. Anastasiu. 

n 11 Baloane şi dirijabile de C. Mitidilescu. 

„ 12. Betonul armat de Lng. N. Ganea. 

„ 13. Dări şi trenuri de G. Ştadbet. 

14. Instalarea unei sonerii electrice-de S/el. C. lonescw.. 
„ 15. Aparat de Radiofonie de Lt. M. Zapan. 

„ 16. Tiparul de V. Romanescu. 

„ 11 Ce se scoate din cărbuni de C. V. Gheorghia. 

„ 18. Industria materiilor colorante de G. A. Florea 

„ 19. Fotografia de Locot. M. Zapan. 




